PTTOR-BCP ปรับลดราคาแก๊สโซฮอล์-ดีเซลลิตรละ 50 สต. E85 ลด 30 สต.มีผลพรุ่งนี้
PTTOR-BCP ปรับลดราคาแก๊สโซฮอล์-ดีเซลลิตรละ 50 สต. E85 ลด 30 สต.มีผลพรุ่งนี้
26 พ.ย. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และ บริษัทบางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มแก๊สโซฮอล์ทุกชนิดลงลิตรละ 50 สตางค์ เว้น E85 ลด 30 สตางค์ และกลุ่มดีเซล ลงลิตรละ 50 สตางค์ มีผลตั้งแต่เวลา 05.00 น. วันพรุ่งนี้ (27 พ.ย.) เป็นต้นไป
ทั้งนี้ ส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ วันพรุ่งนี้ เป็นดังนี้ เบนซิน 95 (ของ PTTOR) ลิตรละ 35.46 บาท แก๊สโซฮอล์ 95 ลิตรละ 28.05 บาท แก๊สโซฮอล์ 91 ลิตรละ 27.78 บาท E20 ลิตรละ 25.04 บาท E85 ลิตรละ 20.19 บาท ดีเซล ลิตรละ 27.79 บาท ดีเซลพรีเมียม ลิตรละ 31.39 บาท ดีเซลไฮพรีเมียม ลิตรละ 31.66 บาท (ของ BCP) โดยราคาขายปลีกข้างต้นยังไม่รวมภาษีบำรุงท้องที่ กทม.
 